คณะวิทยาการสารสนเทศ มหาวิทยาลัยมหาสารคาม (อังกฤษ : Faculty of Informatics, Mahasarakham University) เป็นหน่วยงานไทยระดับคณะวิชาสังกัดมหาวิทยาลัยมหาสารคาม ทำการสอนด้านสารสนเทศศาสตร์ การแสดง วิทยาการคอมพิวเตอร์และไอที จัดตั้งขึ้นเมื่อวันที่ 1 มิถุนายน 2544 โดยการรวมภาควิชาวิทยาการคอมพิวเตอร์จากคณะวิศวกรรมศาสตร์และวิทยาการคอมพิวเตอร์ และภาควิชาบรรณารักศาสตร์และสารสนเทศศาสตร์ สังกัดคณะมนุษยศาสตร์และสังคมศาสตร์ นับเป็นคณะวิชาลำดับที่ 12 ของมหาวิทยาลัยมหาสารคาม ประวัติ ในปี พ.ศ. 2539 คณะวิทยาศาสตร์ได้จัดตั้งภาควิชาวิทยาการคอมพิวเตอร์ และผลิตบัณฑิตหลักสูตรวิทยาศาสตรบัณฑิต (วท.บ.) สาขาวิชาวิทยาศาสตร์คอมพิวเตอร์ ต่อมาในปี 2542 ภาควิชาวิทยาการคอมพิวเตอร์ ได้แยกออกจากคณะวิทยาศาสตร์เพื่อไปจัดตั้งเป็น คณะวิศวกรรมศาสตร์และวิทยาการคอมพิวเตอร์ ในฐานะ“ภาควิชาวิทยาการคอมพิวเตอร์” จนกระทั่งวันที่ 1 มิถุนายน พ.ศ. 2544 สภามหาวิทยาลัยมหาสารคามได้มีมติให้จัดตั้ง 'โครงการจัดตั้งคณะวิทยาการสารสนเทศ' โดยการรวม'ภาควิชาบรรณารักศาสตร์และสารสนเทศศาสตร์' ซึ่งสังกัดคณะมนุษยศาสตร์และสังคมศาสตร์ กับ'ภาควิชาวิทยาการคอมพิวเตอร์' สังกัดคณะวิศวกรรมศาสตร์และวิทยาการคอมพิวเตอร์ (ปัจจุบันคือ คณะวิศวกรรมศาสตร์) โดยมีบุคลากรในโครงการเริ่มแรกจำนวน 36 คน ต่อมาในปี 2546 ได้มีมติจากการประชุมสภามหาวิทยาลัยครั้งที่ 4/2546 เมื่อวันที่ 24 เมษายน พ.ศ. 2546 อนุมัติให้จัดตั้งเป็น“คณะวิทยาการสารสนเทศ มหาวิทยาลัยมหาสารคาม” และใช้ชื่อภาษาอังกฤษว่า “Faculty of Informatics, Mahasarakham University” คณะวิชาลำดับที่ 11 ของมหาวิทยาลัย มีสถานะเป็นคณะนอกระบบ มีนิสิตเริ่มก่อตั้ง 893 คน จำแนกเป็น 4 หลักสูตร คือ หลักสูตรระดับปริญญาตรี สาขาระบบสารสนเทศเพื่อการจัดการ (MIS) หลักสูตรระดับปริญญาตรี สาขาสารสนเทศศาสตร์ (IS) หลักสูตรระดับปริญญาตรี สาขาการสื่อสารมวลชน (MC) (เป็นหลักสูตรนิเทศศาสตร์(CA) ในภายหลัง) หลักสูตรระดับปริญญาโท สาขาบรรณารักษศาสตร์และสารสนเทศศาสตร์ (LIS) ในระยะเริ่มดำเนินงาน สำนักงานเลขานุการคณะวิทยาการสารสนเทศตั้งอยู่ ณ อาคารราชนครินทร์ ห้อง RN - 411 ชั้น 4 เป็นสำนักงาน ต่อมาในเดือนธันวาคม 2544 คณะวิทยาการสารสนเทศได้ย้ายจากที่ทำการชั่วคราว ห้อง RN – 411 ไปยังกลุ่มอาคารสำนักวิทยบริการ อาคารบี ชั้น 3 จนถึงเดือนสิงหาคม 2553 และปัจจุบันย้ายมาที่อาคารปฏิบัติการคณะวิทยาการสารสนเทศ (IT) ปัจจุบัน คณะวิทยาการสารสนเทศ เป็นหน่วยงานนอกระบบราชการในกำกับของมหาวิทยาลัยมหาสารคาม แบ่งการบริหารงานออกเป็นสำนักงานเลขานุการคณะวิทยาการสารสนเทศ และภาควิชาต่างๆ จำนวน 6 ภาควิชา สามารถอำนวยการสอนได้ในระดับปริญญาตรี โทและเอกจำนวน 6 หลักสูตร 15 สาขาวิชา และในปี 2563 คณะมีบุคลากรทั้งสิ้น 106 คนและนิสิตจำนวน 2,448 คน หน่วยงาน ภาควิชา สำนัก สถาบัน และศูนย์ ภายในคณะวิทยาการสารสนเทศ การบริหารงานภายในคณะวิทยาการสารสนเทศ มหาวิทยาลัยมหาสารคาม ด้านการบริหารงาน ด้านการเรียนการสอน ด้านการวิจัยและพัฒนา สำนักงานเลขานุการ กลุ่มงานบริการทั่วไป กลุ่มงานการเงินและพัสดุ กลุ่มงานวิชาการ วิจัยและพัฒนานิสิต ภาควิชาวิทยาการคอมพิวเตอร์ ภาควิชาเทคโนโลยีสารสนเทศ ภาควิชาสารสนเทศศาสตร์ ภาควิชาภูมิสารสนเทศ ภาควิชานิเทศศาสตร์ ภาควิชาสื่อนฤมิต หน่วยวิจัย INFOMATION SECURITY AND ADVANCED NETWORK (ISAN) หน่วยวิจัย MULTI-AGENT INTELLIGENT SIMULATION LABORATORY (MISL) ศูนย์ดิจิทัลคอนเทนต์ภาคตะวันออกเฉียงเหนือ (NEDCC) หน่วยบริการวิชาการและฝึกอบรม (INFORMATICS TRAINING CENTER: ITC) หลักสูตรการศึกษา คณะวิทยาการสารสนเทศ มหาวิทยาลัยมหาสารคาม เปิดทำการเรียนการสอนใน 6 หลักสูตร 15 สาขาวิชา ดังนี้ หลักสูตรที่เปิดสอนในคณะวิทยาการสารสนเทศ มหาวิทยาลัยมหาสารคาม ภาควิชา ระดับปริญญาบัณฑิต ระดับปริญญามหาบัณฑิต ระดับปริญญาดุษฎีบัณฑิต ภาควิชานิเทศศาสตร์ หลักสูตรนิเทศศาสตรบัณฑิต (นศ.บ.) สาขาวิชานิเทศศาสตร์ สื่อดิจิทัล ประชาสัมพันธ์ดิจิทัลและสื่อสารการตลาด ภาพยนตร์ดิจิทัล - - ภาควิชาสารสนเทศศาสตร์ หลักสูตรสารสนเทศศาสตรบัณฑิต (สท.บ.) สาขาวิชาสารสนเทศศาสตร์ หลักสูตรสารสนเทศศาสตรมหาบัณฑิต (สท.ม.) สาขาวิชาสารสนเทศศาสตร์ - ภาควิชาเทคโนโลยีสารสนเทศ หลักสูตรวิทยาศาสตรบัณฑิต (วท.บ.) สาขาวิชาเทคโนโลยีสารสนเทศ สาขาวิชาเทคโนโลยีนวัตกรรมสำหรับธุรกิจสมัยใหม่ หลักสูตรวิทยาศาสตรมหาบัณฑิต (วท.ม.) สาขาวิชาเทคโนโลยีสารสนเทศ หลักสูตรปรัชญาดุษฎีบัณฑิต (ปร.ด.) สาขาวิชาเทคโนโลยีสารสนเทศ ภาควิชาวิทยาการคอมพิวเตอร์ หลักสูตรวิทยาศาสตรบัณฑิต (วท.บ.) สาขาวิชาวิทยาการคอมพิวเตอร์ สาขาวิชาวิทยาการข้อมูลประยุกต์ หลักสูตรวิทยาศาสตรมหาบัณฑิต (วท.ม.) สาขาวิชาวิทยาการคอมพิวเตอร์ หลักสูตรปรัชญาดุษฎีบัณฑิต (ปร.ด.) สาขาวิชาวิทยาการคอมพิวเตอร์ ภาควิชาสื่อนฤมิต หลักสูตรวิทยาศาสตรบัณฑิต (วท.บ.) สาขาวิชาสื่อนฤมิต หลักสูตรวิทยาศาสตรมหาบัณฑิต (วท.ม.) สาขาวิชาสื่อนฤมิต หลักสูตรปรัชญาดุษฎีบัณฑิต (ปร.ด.) สาขาวิชาสื่อนฤมิต ภาควิชาภูมิสารสนเทศ หลักสูตรวิทยาศาสตรบัณฑิต (วท.บ.) สาขาวิชาภูมิสารสนเทศ - - หมายเหตุ สถานที่ตั้งและพื้นที่ คณะวิทยาการสารสนเทศ มหาวิทยาลัยมหาสารคามตั้งอยู่เลขที่ 41 หมู่ 20 ตำบลขามเรียง อำเภอกันทรวิชัย จังหวัดมหาสารคาม อยู่ระหว่างคณะวิศวกรรมศาสตร์ คณะวิทยาศาสตร์ (อาคารวิทยาศาสตร์กายภาพ) และสำนักคอมพิวเตอร์ โดยใช้อาคารปฏิบัติการทางวิทยาการสารสนเทศเป็นอาคารเรียนของคณะ ศูนย์ดิจิทัลคอนเทนต์ภาคตะวันออกเฉียงเหนือ Informatics Training Center หน่วยบริการวิชาการและฝึกอบรมภายใต้ศูนย์ดิจิทัลคอนเท้นท์ภาคตะวันออกเฉียงเหนือ (NEDCC – Northeastern Digital Content Center) ดำเนินการโดยคณะวิทยาการสารสนเทศ มหาวิทยาลัยมหาสารคาม เพื่อให้บริการวิชาการและฝึกอบรมทางด้านคอมพิวเตอร์ เทคโนโลยี แอนิเมชัน เกม และด้านอื่นๆ ที่เกี่ยวข้อง ได้แก่ มัลติมีเดียและเกม (Multimedia and Game) การพัฒนาเว็บไซต์ (Web Development) ระบบปฏิบัติการ (Operating System) การเขียนโปรแกรมคอมพิวเตอร์ (Programming) หลักสูตรทั่วไป (Utility) กีฬา 5 วิด’สัมพันธ์ “กีฬา 5 วิด’สัมพันธ์” เป็นการสานสัมพันธ์ระหว่างวิทยาลัยการเมืองการปกครอง (วิดการเมือง), คณะวิทยาการสารสนเทศ (วิดยาการ), วิทยาลัยดุริยางคศิลป์ (วิดดุ), คณะวิศวกรรมศาสตร์ (วิดวะ) และคณะวิทยาศาสตร์ (วิดยา) มหาวิทยาลัยมหาสารคาม (มมส) โดยมีจุดประสงค์ให้ทั้ง 5 คณะ เกิดความผูกพัน มิตรภาพไมตรี และเกิดความสามัคคีแน่นแฟ้นต่อกันมากยิ่งขึ้น นอกจากนั้นยังได้รับความสนุกสนามเพลิดเพลินและผ่อนคลาย ส่วนในกีฬานั้นจะแบ่งออกเป็น 2ประเภท คือกีฬาสากล กับกีฬาพื้นบ้าน ส่วนในเรื่องของแสตนเชียร์และผู้นำเชียร์ได้มีการตกลงถึงกฎ กติกา มารยาทในการแข่งขันกีฬา เช่น มีชักกะเย่อ ส่งลูกปิงปอง และเพิ่มสีสันด้วยกีฬาผู้นำคือให้ผู้นำแต่ละคณะได้ลงมาทำกิจกรรมร่วมกัน ซึ่งมีการโชว์สแตนด์เชียร์ จัดกีฬาพื้นบ้านขึ้นมา เพื่อให้น้องที่สแตนด์มีส่วนร่วมด้วยเป็นประจำทุกปี เรียกได้ว่าเป็นประเพณีไปแล้ว สำหรับการเวียนเจ้าภาพ จะเวียนเป็นวงกลมตามภูมิลักษณะของมหาวิทยาลัย เริ่มต้นจากคณะวิศวกรรมศาสตร์ วิทยาการสารสนเทศ วิทยาลัยดุริยางคศิลป์ วิทยาลัยการเมืองการปกครอง และคณะวิทยาศาสตร์ ตามลำดับ ทำเนียบคณบดี รายนามคณบดีคณะวิทยาการสารสนเทศ มหาวิทยาลัยมหาสารคาม ตั้งแต่ก่อตั้งจนถึงปัจจุบันมีดังนี้ ทำเนียบคณบดีคณะวิทยาการสารสนเทศ มหาวิทยาลัยมหาสารคาม รายนามคณบดี วาระการดำรงตำแหน่ง 1. ผศ.สุจิน บุตรดีสุวรรณ (รักษาการแทนฯ) 1 มิ.ย. 2544 - 27 ม.ค. 2548 2. ผศ.สุจิน บุตรดีสุวรรณ 28 ม.ค. 2548 - 3 ก.พ. 2552 3. รศ.วิรัตน์ พงษ์ศิริ 4 ก.พ. 2552 - 29 ม.ค. 2556 4. ผศ.สุจิน บุตรดีสุวรรณ (รักษาการแทนฯ) 30 ม.ค. 2556 - 27 ก.พ. 2556 5. ผศ.สุจิน บุตรดีสุวรรณ 28 ก.พ. 2556 - 29 มิ.ย. 2557 6. ผศ.สุจิน บุตรดีสุวรรณ (รักษาการแทนฯ) 30 มิ.ย. 2557 - 30 ก.ย. 2557 7. รศ.เทียนศักดิ์ เมฆพรรณโอภาส (รักษาการแทนฯ) 1 ต.ค. 2557 - 27 พ.ย. 2557 8. ผศ.สุจิน บุตรดีสุวรรณ 28 พ.ย. 2557 - 2 ธ.ค. 2561 9. ผศ.ดร.ศศิธร แก้วมั่น 3 ธ.ค. 2561 - ปัจจุบัน อ้างอิง มหาสารคาม มหาสารคาม วิทยาการสารสนเทศ